# A-10 Thunderbolt II

### Fra Wikipedia, den frie encyklopædi

A-10 Thunderbolt II
Beskrivelse
Type | Ensædet angrebsfly
Besætning | 1
Fabrikant/år | Fairchild Industries 1977
Dimensioner
Længde | 16,16 m
Spændvidde | 17,42 m
Højde | 4,42 m
Vægt
Tomvægt | 9761 kg
Fuldvægt | 14846 kg
Max startvægt | 23.000 kg
Motorer
Antal/kraft | 2 x TF34-GE-100 turbofans
Fabrikat | General Electric
Præstationer
Tophastighed | 676 km/t
Max. rækkevidde | 1000 km
Tophøjde | 13.600 m
Bevæbning
Skyts | 1 stk. 30 mm Gatling GAU-8/A Avenger
Yderligere bevæbning | 8 stationer under vingerne og 3 under kroppen til bomber, missiler, gunpods eller jammerpods
Bemærkninger
Andre versioner | OA-10 - bevæbnet observationsfly, oftest i FAC-rolle

A-10 Thunderbolt II er et miltærfly, som er beregnet til at angribe jordmål, herunder specielt kampvogne. Flyets opbygning tillader, at dets missioner foregår i lav højde med relativ lav hastighed. Rigelig motorkraft og vingeareal sammen med flere uafhængige styrekredsløb gør flyet meget lidt sårbart overfor skader, og med den kraftige armering af cockpitsektionen er flyet kun lidt sårbart og i stand til at flyve med endda omfangsrige skader. Der er eksempler på, at fly med kun godt en trediedel af vingearealet intakt og kun én funktionsdygtig motor er vendt hjem fra mission.

Der er en mening med flyets særlige udseende. Motorernes placering i forhold til haleplanet giver en diffus infrarød signatur, hvilket betyder, at det er svært at se den varme motorudstødning fra jorden, fordi halen skygger. Det gør det sværere at ramme flyet med varmesøgende jord-til-luft-missiler som f.eks. Stinger. Sammen med udskydning af flares med korte mellemrum har flyet pæne chancer for overlevelse i lav højde over fjendeland.

Bevæbningen er ligeledes speciel, idet flyet med sin 30 mm gatling maskinkanon ubetinget bærer det kraftigste våben af sin art. AC-130 er kun delvis sammenlignelig med sine 40 mm og 105 mm kanoner. Thunderbolt kan med sin 30 mm kanon nedkæmpe kampvogne og andre armerede køretøjer. Skudhastigheden er 4.200 skud i minuttet, og da flyet kun kan lades op med 1174/1350 skud (alt efter kilde), er der fornuft i, at kanonens mekanik giver mulighed for byger på 1 og 2 sekunder for at spare på ammunition og forhindre overophedning. Rygtet om at kanonens rekyl kan standse flyet i luften og føre til styrt er stærkt overdrevet. En hastighedssænkning kan registreres, men er uden betydning. Derimod er kanonen anbragt få grader forskudt for sigtemidlerne for at tage højde for flyets stilling i luften under rekylpåvirkning. En anden skrøne går ud på, at motorerne vil kvæles (flame-out) af de iltfattige krudtgasser ved lange byger. Problemet er ikke irrelevant, men motorernes placering højt på flyets bagkrop holder dem væk fra krudtgasserne, der ledes ud på flyets underside.

Hentet fra "http://da.wikipedia.org../../../a/-/1/A-10_Thunderbolt_II_4496.html"

Kategorier: Kampfly

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Esperanto
- Español
- فارسی
- Suomi
- Français
- Galego
- Bahasa Indonesia
- Italiano
- 日本語
- Bahasa Melayu
- Nederlands
- Norsk (bokmål)
- Polski
- Português
- 中文